Breithiúnas na Cúirte Ginearálta an 8 Márta 2023 – PS v BEI
(Cás T-65/22) 1
(Seirbhís shibhialta – Foireann BEI – Slándáil shóisialta – Scéim árachais do thionóiscí a tharlaíonn ar láthair na hoibre agus do ghalair cheirde – Easláine iomlán agus bhuan – Bunús proifisiúnta leis an ngalar – Conradh arna thabhairt i gcrích le cuideachta árachais – Raon feidhme na n-oibleagáidí atá ar BEI go fóill)
Teanga an cháis: an Fhraincis
Páirtithe
Iarratasóir: PS (ionadaí: S. Orlandi, Dlíodóir)
Cosantóir: an Banc Eorpach Infheistíochta (ionadaithe: K. Carr agus E. Manoukian, Gníomhairí, le cúnamh ó A. Dal Ferro, Dlíodóir)
Ábhar:
Lena chaingean faoi Airteagal 270 CFAE agus Airteagal 50a de Reacht Chúirt Bhreithiúnais an Aontais Eorpaigh, iarrann an t-iarratasóir, ar an gcéad dul síos, go neamhneofaí an cinneadh ón mBanc Eorpach Infheistíochta (BEI) an 12 Iúil 2021 a mhéid a diúltaíodh leis an gcinneadh sin EUR 233 500 a íoc leis mar dhamáistí ábhartha agus neamhábhartha, ar an dara dul síos, go n-ordófaí do BEI cúiteamh a íoc leis as an ngalar proifisiúnta a líomhnaítear go bhfuil sé buailte leis agus, ar an tríú dul síos, go n-ordófaí do BEI an tsuim EUR 24 000 a íoc chun an damáiste neamhábhartha líomhainte a chúiteamh i bhfianaise a staide sláinte.
An chuid oibríochtúil
Diúltaítear don chaingean.
Ordaítear do PS na costais a íoc.
____________
1     IO C 128, 21.3.2022.